dito nababakas niya na sa isang iglap na ligaya ay tali taling hirap ang kakambal, sa gitna ng langit langitang yaon ng tuwa ay isang malawak na dagat ng kapanglawan ang kaniyang tinatawid. dalawang mabangong kamay ang sabay na tumutop sa kaniyang mata buhat sa dakong likuran, na parang siya'pinapanghuhula. hinawakan niya ng banayad na parang kinikilala at saka nagsabi: maneng!. naku si maneng naman!. saan ka ba nagsuot? may kasalanan ka sa akin, kasalanang walang kapatapatawad. alalahanin mo. ang boong tamis na sabi ng binata. ano kaya ang ginawa ko, na isinukal ng iyong loob?. wala akong maala ala maneng!. wala akong maala ala! wala kang ma alaala?. wala nga maneng, ano ba yaon? salamat nati, talagang wala nga. bakit ba naman ganyan ka maneng!. ngayon pa namang ako'umaasang ang ligaya ko'ganap ay saka ka pa nagalit. bakit di mo sabihin kung ano yaon?